เริ่มทางยกระดับพระราม 2 ทางหลวงลงมือต้น พ.ค.นี้
ภาพจาก : Google Mapsส่วนขยายถนน 14 เลนเสร็จ ส.ค.กรมทางหลวงเตรียมลุยสร้างทางยกระดับพระราม 2 จากต่างระดับบางขุนเทียน-เอกชัย 1 เดือน พ.ค.นี้ หลัง สนข.ไฟเขียวแผนงานและมาตรการลดผลกระทบ ส่วนขยายพระราม 2 เป็น 14 เลน แล้วเสร็จ ส.ค.นายสราวุธ ทรงศิวิไล อธิบดีกรมทางหลวง เปิดเผยถึงความคืบหน้าโครงการปรับปรุงถนนพระราม 2 ตอนทางแยกต่างระดับบางขุนเทียน-เอกชัย ระยะทางประมาณ 11.7 กม. เป็นถนนขนาด 14 ช่องจราจรไป/กลับว่า ปัจจุบันกรมทางหลวงขยายช่องทางคู่ขนานจากฝั่งละขนาด 2 ช่องทาง เป็น 3 ช่องทาง เสร็จเรียบร้อยพร้อมเปิดใช้งานไปแล้ว ส่วนการขยายช่องทางด่วนจากฝั่งละ 3 ช่องทางเป็น 4 ช่องทาง อยู่ระหว่างขั้นตอนการปูยางพื้นผิวถนนด้วยแอสฟัลต์ ซึ่งกำหนดไว้ 2 ชั้น โดยชั้นที่ 1 ดำเนินการเสร็จแล้วทั้ง 2 ฝั่ง สามารถเปิดการจราจรให้รถวิ่งได้ ขณะนี้เตรียมทยอยปูยางชั้นที่ 2 เพื่อให้ผิวถนนเรียบและมั่นคงแข็งแรงมากยิ่งขึ้น ระหว่างดำเนินการปูยางอาจจะมีการปิดการจราจรบางช่วงบางตอนสลับไปมา โดยจะให้กระทบต่อการจราจรน้อยที่สุด คาดว่างานทั้งหมดจะแล้วเสร็จภายในเดือน ส.ค.นี้นายสราวุธกล่าวว่า สำหรับความคืบหน้าโครงการก่อสร้างทางยกระดับถนนพระราม 2 ช่วงทางแยกต่างระดับบางขุนเทียน-เอกชัย 1 ระยะทาง 10.8 กม. ล่าสุด กรมทางหลวงได้เสนอแผนงานก่อสร้างและมาตรการลดกระทบระหว่างการก่อสร้างเสนอต่อที่ประชุมคณะกรรมการติดตามฯ ที่มีสำนักงานนโยบายและแผนการขนส่งและจราจร (สนข.) เป็นหน่วยงานกลางรับผิดชอบดูแล เห็นชอบและพอใจแผนงานก่อสร้างและมาตรการตามที่กรมทางหลวงเสนอ คาดว่าจะสามารถเริ่มงานก่อสร้างได้ต้นเดือน พ.ค.นี้ โดยงานก่อสร้างจะแบ่งออกเป็น 3 ตอน กำหนดแล้วเสร็จปี 2565 สำหรับแนวเส้นทางยกระดับช่วงทางแยกต่างระดับบางขุนเทียน-เอกชัย 1 มีทางขึ้น-ลง 3 จุดที่บางขุนเทียน วัดพันท้ายนรสิงห์ และมหาชัยเมืองใหม่ ในอนาคตจะเชื่อมต่อกับทางพิเศษสายพระราม 3-ดาวคะนอง-วงแหวนรอบนอกของการทางพิเศษแห่งประเทศไทย (กทพ.) บริเวณทางแยกต่างระดับบางขุนเทียนอีกด้วย.
กรมทางหลวงเตรียมลุยสร้างทางยกระดับพระราม 2 จากต่างระดับบางขุนเทียน-เอกชัย 1 เดือน พ.ค.นี้ หลัง สนข.ไฟเขียวแผนงานและมาตรการลดผลกระทบ ส่วนขยายพระราม 2 เป็น 14 เลน แล้วเสร็จ ส.ค.
ทางยกระดับ,พระราม 2,ทางยกระดับพระราม 2,กรมทางหลวง,ขยายถนน,ปรับปรุงถนนพระราม 2,ข่าววันนี้